ועדת העבודה והרווחה, כנסת 24, פרוטוקול מספר 34, 2021-10-27 09:30

אפרת רייטן: אני מתכבדת לפתוח את ועדת העבודה והרווחה.

אפרת רייטן: היום ה- 27 באוקטובר, 2021, כ"א בחשון תשפ"ב.

אפרת רייטן: השעה היא 9:33.

אפרת רייטן: אנחנו פותחים לדיון קצר, להצבעה קצרה בעניין פרק ז' (פריסת המועדים להמשך עבודות ההנגשה) מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2021 ו-2022).

אפרת רייטן: זו בקשה לדיון מחדש לפי סעיף 115 לתקנון הכנסת, זו היתה רביזיה שלי, יו"ר הועדה, על סעיפי הצעת החוק.

אפרת רייטן: אנחנו מבקשים לערוך בעניין הזה הצבעה.

אפרת רייטן: חברי הכנסת וחברי הועדה שיש להם זכות הצבעה כאן--- אני הגשתי רביזיה, יוראי בפעם הקודמת.

אפרת רייטן: זוכר?

יוראי להב-הרצנו: זוכר.

אפרת רייטן: מבחינתי אני רוצה למשוך אותה, להפיל אותה ולכן אני רוצה לעשות פה את ההצבעה.

יוראי להב-הרצנו: בשמחה.

אפרת רייטן: התיקונים שהכנסנו בפעם הקודמת, אכן תוקנו ונשארו כפי שהם ולכן אנחנו---

יוראי להב-הרצנו: אז בואי נצביע.

אפרת רייטן: בדיוק.

מיכל מרים וולדיגר: על מה ההצבעה?

יוראי להב-הרצנו: על הרביזיה.

אפרת רייטן: אנחנו מצביעים על הרביזיה.

אפרת רייטן: מי בעד?

אפרת רייטן: אף אחד.

אפרת רייטן: מי נגד?

אפרת רייטן: שניים.

אפרת רייטן: אין נמנעים

אפרת רייטן: הרביזיה לא אושרה

אפרת רייטן: הצעת החוק כפי שהיא בנוסח שהוקרא ואושר בדיון הקודם תעבור למליאה להצבעה שניה ושלישית.